eLIBRARY

Научната електронна библиотека eLIBRARY (http://elibrary.ru )е най-големият руски информационен портал в областта на науката, медицината, технологията и образованието, съдържащ резюмета и пълни текстове на повече от 18 милиона научни статии и публикации. Платформата разполага с повече от 3200 руски и над 2000 други научни списания със свободен достъп, част от тях са с импакт фактор.

Базата е достъпна след индивидуална регистрация на адрес: http://elibrary.ru/author\_info.asp?isnew=1&rpage=. Можете да я достъпите и чрез сайта на Медицински университет –Варна през секция „Библиотека“.

От 2013 г. официалното периодично издание на Медицински университет – Варна Scripta Scientifica Medica се реферира в базата eLIBRARY, което допринася за по-голяма международна видимост на публикациите и обмен на информация. Базата комуникира с базата-данни Scopus, което дава възможност на автор, регистрирал се в eLIBRARY , да открие свои цитирания в руски научни източници, които не могат да се открият на друго място.